
	Par atzinumu bērnu nometnei



Veselības inspekcijas Sabiedrības veselības departamenta Vidzemes kontroles nodaļā (turpmāk – Inspekcija) 2026. gada 25. jūnijā tika saņemts un izskatīts nodibinājuma “Latvijas Evaņģēliski luteriskās Baznīcas Diakonijas centrs” (turpmāk – Nometnes organizētājs) iesniegums atzinuma saņemšanai bērnu diennakts nometnei “ZiMiGo VI”. Nometne norisināsies kopienas centrā “Gaujaslīči”, Dzirnavu ielā 45, Cēsīs, Cēsu novadā (turpmāk – Objekts) no 2026. gada 13.  jūlija līdz 2026. gada 17. jūlijam. 
Informējam, ka Objekta apsekojums un higiēniskais novērtējums veikts 2026. gada 21.  maijā, uz ko pamatojoties, 2026. gada 15. jūnijā Nometnes organizētājam tika izsniegts Inspekcijas atzinums Nr. 1.7.8.-14/504 par Objekta gatavību darbības uzsākšanai (turpināšanai). Izsniegtais atzinums ir derīgs vienu gadu.
Nometnes darbības laikā nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” noteiktās prasības. Vienlaikus Inspekcija atgādina, ja vasarā - peldsezonas laikā, nometnes darbības vietā ir paredzēta nometnes dalībnieku peldēšanās, Nometnes organizētājs ir atbildīgs par peldūdens pārbaudi un tā atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: www.vi.gov.lv.

